Lago Kivu

El Lago Kivu el xe ono de i Grandi Laghi de l'Africa. El se cata inte la Rift Valley, ramo ovest o Rift Albertino, tra la Republica Democratica del Congo e el Ruanda. El so emisario, el fiume Ruzizi, el se buta in tel Lago Tanganica.

 Storia 
El conte todesco Adolf von Götzen el xe stà el primo eoropeo a rivar al lago Kivu in tel 1894. El lago el xe sempre stà na zona tranquila abità da pescadori. Durante la guera civile del 1994, i corpi de i hutu e de i tutsi copadi su le rive i xera butà in tel lago. Co la guera in Congo, on milion de rifugiati iè scapà in Ruanda. Al campo de Gisenyi i rifugiati ga tajà zo la foresta che vegnea zo da i monti Virunga.

 Zeografia 
El lago el se cata a 1 460 m de altitudine e el xe incuneà inte la Rift Valley doe la crepa la se stà slargando. Par questo, anca se el lago no el xe grando (2 700 km²), el xe profondo 480 m.

Ntorno al lago se cata sità importanti – Bukavu e Kabare in Congo; Gisenyi in Ruanda. En tel lago ghe l’ixola de Idjwi. Se cata de i pesi de le specie Barbus e Clarias che se cata solo che qi.

 Acque pericoloxe 
L’atività vulcanica soto el lago produse de le erusion che le se ciama limniche. El gas (metano e anidride carbonica) filtra inte le àcue e copa tuti i esari viventi ogni 1.000 ani circa. En Africa ghe altri do laghi de sto tipo in Camerun, i laghi Nyos e Monoun. No se sa quando ghe sarà la prosima catastrofe, ma tuta la popolasion che la vive rente al lago (do milioni de persone) la xe a riscio.

Kivu
Categoria:Pàjine co erori inte łe mape